Onsøy

Onsøy er en halvøy som ligger i Fredrikstad kommune i Østfold, vest for Seutelva, som er ei sideelv til Glomma. Det er en tidligere kommune i Østfold, opprettet i 1837 som Onsøy formannskapsdistrikt. Kommunevåpenet var tre varder.Onsøy kommune i lokalhistoriewiki. Den 1. januar 1968 ble en del av arealet til Onsøy, Rolvsøya øst for Kjølbergelva (med 170 innbyggere), overført til Fredrikstad kommune. Noe av den nordre del havnet i Råde kommune.

Fra 1. januar 1994 ble også resten av Onsøy, som da hadde 12 923 innbyggere og et areal på 116 km2, slått sammen med Fredrikstad. Administrasjonssenteret i Onsøy var Ørebekk på Gressvik.

Gressvik var bygd rundt Græsvig Brug, ett av Nord-Europas største trelastbruk i tiden 1860 til 1924.

Navnet betyr antakelig Odins øy (Óðinsøy), nevnt i Fagrskinna på 1200-tallet. Jens Bjelke er begravet i Onsøy kirke. Da han var Norges rikskansler styrte han landet fra Elingaard, som også ligger i Onsøy.  Fra 1549 til 1672 styrte man Onsø len herfra.

Her finner vi også Kjølberg Herregård.  Øya ligger i en av østlige Oslofjords mest populære hytteområder.Onsøy fra Onsøy Historielag, sist lest 22. september 2016.

 Bildegalleri 

 Referanser 

 Eksterne lenker 


Kategori:Tidligere kommuner i Østfold
Kategori:Fredrikstads geografi
Kategori:Fredrikstads historie
Kategori:Tidligere øyer i Norge
Kategori:Kommuner opphørt i 1994
Kategori:Norske kommuner etablert i 1838